**Fabrizio Romano** (\* 21. február 1993, Neapol) je taliansky futbalový novinár. Pracoval pre Sky Sport Italy a je považovaný za najinformovanejšieho a najspoľahlivejšieho novinára ohľadom správ týkajúcich sa futbalových prestupov.

Osobný život
------------

Romano sa narodil v Neapole 21. februára 1993. Navštevoval Università Cattolica del Sacro Cuore v Miláne. Romano je fanúšikom anglického klubu Watford FC. Fabrizio je polyglot. Rozpráva anglicky, španielsky, taliansky a portugalsky.

Kariéra
-------

Romano začal písať o futbale v 16 rokoch, keď ešte študoval na strednej škole. Prvý prestup, ktorý Fabrizio Romano oznámil bol o talianskom futbale, ale neinformoval o talianskom hráčovi. Jeho prvý väčší prestup prišiel s prestupom Maura Icardiho zo Sampdorie do Interu Miláno.Romano uviedol, že po spojení s Icardiho agentom počas informovaní o jeho prestupe z barcelonskej akadémie do Sampdorie v roku 2011 zostali obaja v kontakte. Romanove počiatočné správy o Icardim pomohli agentovi zabezpečiť Icardiho prestup. Agent sa mu chcel odvďačiť a tak ho informoval o prestupe Icardiho do Interu o dva roky neskôr a to bol Romanov prvý veľký úspech. „Povedal mi, že som mu pomohol na začiatku jeho kariéry, a teraz je rad na ňom, aby pomohol mne," povedal Romano. Túto správu o prestupe mal už šesť mesiacov pred oficiálnym oznámením prestupu. „Vtedy sa všetko zmenilo." Ďalším veľkým príbehom, ktorý Romano považuje za dôležitý vo svojej kariére, bola správa o tom, že Zinedine Zidane opustil Real Madrid. Keď túto správu oznámil bola to svetová exkluzivita. Fabrizio sa na minútu nad týmto pozastavil a povedal si: ‚Do čerta, dal som exkluzívnu spravu o Reale Madridu. O trénerovi Madridu, o futbalovej legende ako Zidane!„ Wow."

Od svojho nástupu do Sky Sport Italy vo veku 19 rokov si vytvoril a vybudoval kontakty s klubmi, agentmi a sprostredkovateľmi po celej Európe. Romano tiež pracuje ako reportér pre *The Guardian* a CBS Sports. Pracuje v Miláne.

Romano je známy tým, že používa slogan „Here we go!", ktorý používa pri oznamovaní skompletizovania prestupu. Podľa *90min* je jedným z „najdôveryhodnejších" expertov na prestupy vo futbale.

Referencie
----------

1. ↑   *Who is Fabrizio Romano? Everything You Should Know About the Transfer Pundit With the Tagline "Here we go"* [online]. 90min.com, 2020-08-25, [cit. 2023-05-30]. Dostupné online. Archivované 2021-05-19 z originálu. (po anglicky)
2. ↑  THESPORTSGRAIL. *Who Is Fabrizio Romano, Know Everything About The Football Journalist, His Career And Net Worth* [online]. 2021-09-16, [cit. 2023-05-30]. Dostupné online. (po anglicky)
3. ↑   *Fabrizio Romano | Gianluca Di Marzio* [online]. , [cit. 2023-05-30]. Dostupné online. (po taliansky)
4. ↑  VILLARREAL, Antonio. *Fabrizio Romano, el hombre que anticipa todos los fichajes: "Mi misión es ser fiable"* [online]. elconfidencial.com, 2021-08-11, [cit. 2023-05-30]. Dostupné online. (po španielsky; kastílsky)
5. ↑  SPRUNG, Shlomo. *Meet Fabrizio Romano, Soccer's Answer to Woj and Shams* [online]. Boardroom, 2021-08-31, [cit. 2023-05-30]. Dostupné online. (po anglicky)
6. ↑  SMITH, Rory. Behind the Curtain With Soccer’s Prophet of the Deal. *The New York Times*, 2022-01-24. Dostupné online [cit. 2023-06-07]. ISSN 0362-4331. (po anglicky)
7. 1 2  JONES, Dean. '*Here We Go!' What's It Like to Be a Transfer Window Superstar Reporter?* [online]. Bleacher Report, [cit. 2023-05-30]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Fabrizio Romano**

Zdroj
-----

*Tento článok je čiastočný alebo úplný preklad článku Fabrizio Romano na anglickej Wikipédii.*

|  |  |
| --- | --- |
| Portal | Futbalový portál |